Pixabay .td_uid_2_61e65b00b6ec4_rand.td-a-rec-img{text-align:left}.td_uid_2_61e65b00b6ec4_rand.td-a-rec-img img{margin:0 auto 0 0} Il-Fakultà għat-Tisħiħ tas-Soċjetà wisset li l-inugwaljanza f'Malta laħqet livell għoli tant li nofs il-ġid tal-pajjiż huwa ta' 10% tal-popolazzjoni bil-konsegwenza li numru kbir ta' ħaddiema jinsabu f'riskju ta' faqar. Fil-'Patt Soċjali' li ressqet biex tkopri l-proposti tagħha qabel l-Elezzjoni Ġenerali li jmiss, kien propost li jinħoloq kuntratt soċjali mal-Gvern fuq il-kundizzjonijiet tal-ħaddiema u s-suq tax-xogħol bejnu u bejn l-imsieħba soċjali Id-Dekan tal-Fakultà u l-preżentatur ta' Andrew on 103 Andrew Azzopardi wissa fl-introduzzjoni tiegħu li l-ħajja tiswa' aktar mill-flus jew il-politika u li l-pajjiż irid jirrealizza li jrid jeħles mill-mibegħda u u l-firda. Hija kkwotat l-istudju ta' Maria Giulia Pace u Marie Briguglio li semma li Malta għad għandha rata għolja ta' obeżità, ammonti kbar ta' studenti li jitilqu kmieni mill-iskola u ma jkomplux jistudjaw kif ukoll ħaddiema nisa li jaqilgħu nqas mill-irġiel. Il-Fakultà qalet li hija miftuħa biex dawn il-proposti jkunu diskussi u mtejba jekk ikun hemm min jaqbel jew ma jaqbilx magħhom. Madanakollu, hi wisset li biex Malta tilħaq il-mira ta' pajjiż ġust, kull ċittadin għandu jkollu d-dritt li jipparteċipa fil-futur tas-soċjetà. "Għaldaqstant, l-awtoritajiet għandhom jagħmlu użu mill-evidenza xjentifika meta jniedu kwalunkwe politika fuq l-ambjent, l-ekonomija jew is-soċjetà," saħqet il-Fakultà. "Limitu fuq kemm jinħarġu permessi għal żviluppi" Fil-proposta tal-ambjent, il-Fakultà pproponiet li jkun implimentat limitu fuq kemm jinħarġu permessi għal żviluppi u biex il-pajjiż jibda jiġġenera l-enerġija minn sorsi rinovabbli biex inaqqas l-impronta tal-karbonju (carbon footprint) tiegħu. Kien propost ukoll li jinħolqu inċentivi għar-riċiklaġġ kif ukoll ikun projbit l-użu ta' plastik li jintuża darba. Ara minn meta: Daqshekk bejgħ ta' prodotti tal-plastik b'użu ta' darba Rigward l-ammont stupend ta' karozzi f'Malta, ir-rapport semma li dan wassal għad-degradazzjoni tal-kwalità tal-arja u minflok, il-Gvern għandu jinċentiva l-użu ta' modi oħra ta' trasport bħall-karozzi tal-linja jew roti. "Tonqos il-burokrazija għall-għalliema" Fil-proposta tal-edukazzjoni, ir-rapport semma li l-burokrazija u riġidità tal-kurrikulu huma żewġ problemi li jiffrustraw l-edukaturi. Għaldaqstant, kien propost li l-edukazzjoni tkun aktar aċċessibbli għall-istudenti, jingħataw lezzjonijiet fis-saħħa mentali u fl-edukazzjoni fiżika u minflok jingħata xogħol għad-dar, l-istudenti jkunu mħeġġa jattendu għall-attivitajiet extra-kurrikulari. "Strateġiji biex nifhmu l-kulturi ta' komunitajiet differenti" Fil-proposta tad-divertiment, ir-rapport ippropona li jinħolqu strateġiji biex nifhmu aħjar l-kulturi tal-komunitajiet differenti li jinsabu f'Malta. Huma semmew ukoll li għandu jkun hemm kampanji ta' għarfien biex kulħadd iħossu inkluż fis-soċjetà Maltija. Fil-proposta tal-komunitajiet, kien propost li l-ispazji abbandunati jintużaw għall-avvenimenti jew minflok jinbnew spazji mitfuħa għal din l-intenzjoni. Il-Fakultà pproponiet ukoll li jkunu mpjegati ħaddiema tal-komunità biex jgħinu l-persuni f'komunitajiet bi dħul baxx u jingħataw aktar responsabbiltajiet u riżorsi lill-Kunsilli Lokali. "L-investiment fis-soċjetà ċivili tiżgura soċjetà demokratika" Fil-proposta tas-soċjetà ċivili, il-Fakultà fakkret li l-investiment fis-soċjetà ċivili tiżgura soċjetà demokratika u għaldaqstant, ipproponiet li tonqos il-burokrazija biex tinħoloq NGO u tingħata aktar għajnuna lilhom. Kien propost ukoll li l-fondi jingħataw fuq bażi differenti milli jingħataw kull sena. Fil-proposta tas-Settur Pubbliku, ir-rapport ippropona li titjieb l-esperjenza tal-klijenti meta jingħata s-servizz li ħaqqu kif ukoll kull min laħaq kariga bħala favur politiku, jiġi assenjat ġo kariga oħra. Huma saħqu li huwa importanti li l-appuntar ta' karigi għoljin ikun trasparenti u jkun assigurat li dawn il-persuni jkunu l-aħjar għażla. "Il-ġudizzju jingħataw bi pass aktar mgħaġġel" Fil-proposta għas-sistema ġudizzjarja, kien propost li l-ġudizzji jingħataw b'rata aktar mgħaġġla u jsir illegali d-dewmien intenzjonat mir-rappreżentanti legali. Huma pproponew li jinħolqu aktar tribunali biex jinstemgħu każijiet ta' inqas importanza filwaqt għall-Faċilità Korrettiva ta' Kordin, kien proposti li jinstabu alternattivi oħra minflok jingħataw sentenzi qosra. Kien propost ukoll li tiġi introdotta sistema ta' brazzuletta elettronika meta persuna tingħata l-ħelsien mill-arrest kif ukoll isir rinovar assolut tal-Faċilità. X'taħseb? Brazzuletta elettronika minflok sentenza ħabs? "Ċentri għat-trattament tas-saħħa mentali fil-komunità" Fil-proposta tas-saħħa mentali, il-Fakultà pproponiet li jinbnew ċentri għat-trattament tas-saħħa mentali fil-komunità biex kull min ikollu problemi fis-saħħa mentali tiegħu jingħata l-għajnuna meħtieġa. "Għandu jingħata servizz b'xejn minn eta żgħira u jitniedu kampanji ta’ għarfien għall-pubbliku fis-saħħa mentali". "Garanziji minimi aħjar għall-ħaddiema kollha" Fil-proposta għal impjieg dinjituż, ir-rapport ippropona li l-garanziji minimi, bħall-paga minima u l-leavem jitjiebu biex jirriflettu aħjar iċ-ċirkostanzi tal-lum. Issemma kif ħaddiema li jagħmlu xogħol illegali għandhom ikunu inċentivati biex isibu xogħol rikonoxxut filwaqt li l-imgħallmin li jisfruttaw il-ħaddiema tagħhom ikunu mmultati. Fil-proposta għal residenzi aktar affordabbli, kien propost li l-familji għandhom ikunu inċentivati jfittxu kirja fit-tul minflok jikru fix-xahar u li għandu jkun hemm limitu fuq kemm tista’ tinxtara art f’Malta minn negozjanti barranin. "Bżonn li titjieb il-komunikazzjoni bejn l-Università u l-Parlament" Fil-proposta għall-implimentazzjoni ta’ politika bbażata fuq l-evidenza, il-Fakultà pproponiet li titjieb il-komunikazzjoni bejn l-Università ta’ Malta u l-Parlament u din tiġi inkluża fl-ikkrear ta’ żviluppi ġodda. "Il-proċess ta’ konsultazzjoni għandu jkun wieħed trasparenti u ġust ħalli jindirizza l-bżonnijiet ta’ kwalunkwe proġett u r-riżultati ta’ kull inkjesta għandhom ikunu ppubblikati qabel ma tiġi promulgata politika". Pajjiżna għandu bżonn il-kontribut ta’ kulħadd biex tissawwar politika serja – PN Fir-reazzjoni tiegħu għal dawn il-proposti, il-Partit Nazzjonalista faħħar dawn il-proposti u wissa li Malta għandha bżonn il-kontribut ta’ kulħadd biex tissawwar politika serja u ġenwina. "Din l-inizjattiva turi li l-esperti f’pajjiżna mhux qed jistennew lill-politiċi jagħmlu l-ewwel pass imma qed jixprunaw lill-partiti biex jimxu fid-direzzjoni fejn id-deċiżjonijiet huma bbażati fuq l-evidenza xjentifika u riċerkata," argumenta l-PN. Issemma wkoll li wħud mill-proposti fir-rapport qed jinħadmu wkoll mill-partit. Tista’ taqra d-dokument kollu hawnhekk. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_3_61e65b00b74cd_rand.td-a-rec-img{text-align:left}.td_uid_3_61e65b00b74cd_rand.td-a-rec-img img{margin:0 auto 0 0}